Eyka Farhana

Wan Atiqa Farhana Wan Sarmizi atau lebih dikenali sebagai Eyka Farhana (lahir 3 Februari 1995) ialah seorang pelakon, pengacara, model video dewasa dan penyanyi wanita Malaysia. Beliau mula bergiat aktif dalam bidang lakonan sejak 2010 dan terkenal dengan drama TV lakonan termasuk Juvana, Bunga-Bunga Syurga, Ema Emyliana, Istikharah Cinta dan Pretty Little Liars. Selain itu, wajahnya dikatakan agak seiras dengan pelakon Fazura.

Kehidupan awal
Beliau dilahirkan sebagai Wan Atiqa Farhana binti Wan Sarmizi pada 3 Februari 1995 di  Ampang, Selangor dan dibesarkan di Kuala Lumpur. Bapanya Wan Sarmizi berasal dari Kelantan. Beliau merupakan anak kedua daripada empat beradik dan berpendidikan Sijil Pelajaran Malaysia (SPM). 

Kakak sulungnya, Wan Anis Farhana yang berstatus Orang Kurang Upaya (OKU), meninggal dunia pada 23 Ogos 2017 pada usia 24 tahun. Selain itu, beliau menjadikan pelakon Fazura sebagai idolanya dalam bidang lakonan.

Eyka dikejarkan ke hospital pada 15 Mei 2019, dipercayai mengalami kesakitan di bahagian perut. Beliau menerima rawatan di sebuah hospital swasta dan selesai melakukan ujian ultra bunyi. Eyka membuat keputusan untuk menangguhkan pembedahan yang sepatutnya dilakukan bagi mengubati masalah kesihatan dihadapi di bahagian perut. Ia dilakukan atas kebenaran pihak doktor bagi membolehkan beliau menghabiskan penggambaran drama Checklist Mr. Right.

Pada November 2024, Eyka berkongsi pertunangannya dengan pemain bola sepak pasukan negara, Muhammad Akhyar Abdul Rashid melalui akaun media social beliau.

Kerjaya 
Pada usia 15 tahun, beliau mula menerjah ke bidang lakonan pada 2010 dengan hasrat untuk membantu keluarganya. Bakat beliau mula dikesan sebaik saja melakonkan watak tambahan dalam drama TV3, Gemilang. Eyka membintangi drama Juvana yang juga bersiaran di TV3, beliau memegang watak sebagai Nadia, seorang pembantu kantin di Sekolah Juvana Wira Bakti. Beliau juga terkenal dengan melakonkan dua watak eponim dalam siri drama Ema Emyliana, selain itu beliau turut berbakat dalam pengacaraan apabila mengacarakan rancangan travelog Pada Suatu Ketika di TV1. Biarpun seringkali dikecam kerana berpenampilan yang terlalu seksi, namun itu tidak menghalang Eyka untuk terus berjaya dalam bidang lakonan.

Kerjaya muzik Eyka bermula dengan pelancaran single pertamanya, "Laki-Laki" dikeluarkan pada 28 Jun 2019.Sudirman Mohd Tahir (3 Julai 2019). Tampil sisi berbeza - Eyka Farhana Harian Metro. Dicapai pada 18 Ogos 2019.

Ia telah diumumkan pada September 2019 yang beliau kembali menjayakan filem Polis EVO 3 arahan Syafiq Yusof. Turut kembali beraksi dalam filem itu ialah Shaheizy Sam, Zizan Razak dan Nora Danish.  Pada tahun 2020, Eyka berlakon bersama Yuki Kato, Anya Geraldine, Valerie Thomas dan Shindy Huang dalam Pretty Little Liars yang disiarkan di Viu pada 22 April 2020 dengan memegang watak sebagai Ema. Bagaimanapun, beliau hanya berlakon dalam musim pertama sahaja dan meninggalkan siri itu tidak lama selepas itu.

Beliau berlakon di samping Anna Jobling dan Meerqeen dalam Melur Untuk Firdaus musim kedua dengan melakonkan watak sebagai Mawar.

Peranan lain
Pada Jun 2017, Eyka bersama Aiman Hakim Ridza, Maria Farida dan Anne Abdullah dilantik sebagai Duta Habib Jewel Syawal. Beliau bertanggungjawab untuk mempromosikan koleksi barang kemas Habib sempena Hari Raya Aidilfitri.

Kontroversi
Pada September 2017, satu penyebaran rakaman video lucah yang mengaitkan beliau menjadi tular di media sosial. Rakaman video tersebut mendapat lebih daripada 11 ribu tontonan di YouTube, Eyka membuat laporan polis berhubung kes itu.

Beliau sekali lagi menjadi subjek kemarahan umum apabila gambarnya bercumbu dengan pelakon Janna Nick menerima kecaman warganet yang menyifatkan mereka seolah-olah mempromosikan LGBT.

Filemografi

Diskografi
+Single Tahun Tajuk 2019 

Anugerah dan pencalonan
 Tahun Anugerah Kategori Penerima Karya tercalon Keputusan 2019 Anugerah Skrin 2019 Pelakon Wanita Terbaik Drama  Eyka Farhana Batik Zakiah  2020 Asian Academy Creative Awards 2020 Pelakon Utama Wanita Terbaik Pretty Little Liars Indonesia  2023 Tonton Anugerah Drama Sangat 2023 Pelakon Wanita Popular Bila Hati Memilih Dia 

Rujukan

Pautan luar






Kategori:Kelahiran 1995
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pengacara televisyen Malaysia
Kategori:Peragawati Malaysia